title: 2014/543/ES: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba

text:
5.9.2014

               LT

               Europos Sąjungos oficialusis leidinys

               L 266/24

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
   (2014/543/ES)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas (COM(2013) 570 – C7–0275/2013) (2),

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir į 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (7),

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0189/2014),

               1.

               atideda savo sprendimo, kuriuo Tarybos Generaliniam sekretoriui patvirtinama, kad Europos Vadovų Tarybos ir Tarybos 2012 finansinių metų biudžetas įvykdytas, priėmimą;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 331, 2013 11 14, p. 1.

      (4)  OL C 334, 2013 11 15, p. 122.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  OL C 373, 2013 12 20, p. 1.


title: 2015 m. spalio 1 d. Tarybos sprendimas (BUSP) 2015/1764, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje

text:
2.10.2015

               LT

               Europos Sąjungos oficialusis leidinys

               L 257/42

         TARYBOS SPRENDIMAS (BUSP) 2015/1764
   2015 m. spalio 1 d.
   kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. liepos 31 d. Taryba priėmė Sprendimą 2014/512/BUSP (1) dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje;

               (2)

               Taryba laikosi nuomonės, kad tos ribojamosios priemonės neturėtų daryti poveikio Europos kosmoso pramonei;

               (3)

               todėl turėtų būti leidžiamos tam tikros operacijos, susijusios su Europos Sąjungos bendrajame karinės įrangos sąraše (2) nurodyta specialia pirotechnika, reikalinga paleidimo įrenginių, kuriuos eksploatuoja valstybių narių paleidimo paslaugų teikėjai ar paleidimo paslaugų teikėjai įsisteigę valstybėse narėse, naudojimui arba Sąjungos, jos valstybių narių ar Europos kosmoso agentūros kosmoso programų paleidimo įrenginių naudojimui arba valstybėje narėje įsisteigusių palydovų gamintojų palydovų aprūpinimui kuru,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/512/BUSP iš dalies keičiamas taip:

               1)

               2 straipsnis papildomas šiomis dalimis:
               „5.   1 ir 3 dalyse nustatyti draudimai netaikomi:

                           a)

                           hidrazino (CAS 302-01-2) 70 % ar didesnės koncentracijos pardavimui, tiekimui, perdavimui ar eksportui ir importui, pirkimui ar transportavimui;

                           b)

                           asimetrinio dimetilhidrazino (CAS 57-14-7) importui, pirkimui ar transportavimui;

                           c)

                           monometilhidrazino (CAS 60-34-4) pardavimui, tiekimui, perdavimui ar eksportui ir importui, pirkimui ar transportavimui,

                     kurie skirti paleidimo įrenginiams, kuriuos eksploatuoja Europos paleidimo paslaugų teikėjai, ar Europos kosmoso programų paleidimo įrenginių naudojimui, arba Europos palydovų gamintojų palydovų aprūpinimui kuru.
               Eksportuojamo hidrazino kiekis apskaičiuojamas atsižvelgiant į paleidimą ar paleidimus arba palydovus, kuriems jis skirtas, ir neviršija bendro 800 kg kiekio kiekvienam atskiram paleidimui arba palydovui. Eksportuojamo monometilhidrazino kiekis apskaičiuojamas atsižvelgiant į paleidimą ar paleidimus arba palydovus, kuriems jis skirtas.
               6.   2 dalyje nustatyti draudimai netaikomi techninės pagalbos teikimui, tarpininkavimo paslaugoms ar kitoms paslaugoms bei finansavimo ar finansinės pagalbos teikimui, susijusiems su 5 dalies a, b ir c punktuose nurodytomis operacijomis.
               7.   5 dalies a, b ir c punktuose ir 6 dalyje nurodytoms operacijoms reikalingas valstybių narių kompetentingų valdžios institucijų išankstinis leidimas. Valstybės narės tinkamai informuoja Tarybą apie visus atvejus, kai jos suteikia leidimą. Informacija apima duomenis apie perduotus kiekius ir galutinį sunaudojimą.“

               2)

               9 straipsnio 1 dalis papildoma šia dalimi:
               „2 straipsnio 6 dalis taikoma nuo 2015 m. spalio 9 d.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  2014 m. liepos 31 d. Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 229, 2014 7 31, p. 13).

      (2)  OL C 129, 2015 4 21, p. 1.


title: 2006/397/EB: 2006 m. balandžio 27 d.  Europos Parlamento ir Tarybos sprendimas, dėl ES solidarumo fondo lėšų panaudojimo pagal  2002 m. lapkričio 7 d.  Tarpinstitucinio susitarimo tarp Europos Parlamento, Tarybos ir Komisijos dėl Europos Sąjungos solidarumo fondo finansavimo, papildančio  1999 m. gegužės 6 d.  Tarpinstitucinį susitarimą dėl biudžeto vykdymo tvarkos ir biudžeto procedūros tobulinimo, 3 punktą

text:
8.6.2006

               LT

               Europos Sąjungos oficialusis leidinys

               L 154/20

      EUROPOS PARLAMENTO IR TARYBOS SPRENDIMAS

   2006 m. balandžio 27 d.
   dėl ES solidarumo fondo lėšų panaudojimo pagal 2002 m. lapkričio 7 d. Tarpinstitucinio susitarimo tarp Europos Parlamento, Tarybos ir Komisijos dėl Europos Sąjungos solidarumo fondo finansavimo, papildančio 1999 m. gegužės 6 d. Tarpinstitucinį susitarimą dėl biudžeto vykdymo tvarkos ir biudžeto procedūros tobulinimo, 3 punktą
   (2006/397/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2002 m. lapkričio 7 d. Tarpinstitucinį susitarimą tarp Europos Parlamento, Tarybos ir Komisijos dėl Europos Sąjungos solidarumo fondo finansavimo, papildantį 1999 m. gegužės 6 d. Tarpinstitucinį susitarimą dėl biudžeto vykdymo tvarkos ir biudžeto procedūros tobulinimo (1), ypač į jo 3 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga sukūrė Europos Sąjungos solidarumo fondą (toliau – Fondas) siekdama solidarizuotis su stichinių nelaimių ištiktų regionų gyventojais.

               (2)

               2002 m. lapkričio 7 d. Tarpinstituciniu susitarimu Fondo lėšas leidžiama naudoti neviršijant didžiausios metinės 1 mlrd. EUR sumos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima pasinaudoti Fondo lėšomis.

               (4)

               Bulgarija, Rumunija ir Austrija dėl potvynio sukeltų penkių nelaimių pateikė paraiškas pasinaudoti Fondo lėšomis,

         NUSPRENDĖ:
   1 straipsnis
   Europos Sąjungos 2006 finansinių metų bendrajame biudžete Europos Sąjungos solidarumo fondas panaudojamas skiriant 106 357 627 EUR įsipareigojimų asignavimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimtas Briuselyje, 2006 m. balandžio 27 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         H. WINKLER

      (1)  OL C 283, 2002 11 20, p. 1.

      (2)  OL L 311, 2002 11 14, p. 3.


title: 2009 m. gruodžio 14 d. Komisijos sprendimas, kuriuo iš dalies keičiamas Sprendimas 2007/230/EB dėl blanko, naudojamo įgyvendinant socialinius teisės aktus, susijusius su kelių transporto veikla (pranešta dokumentu Nr. C(2009) 9895) (Tekstas svarbus EEE)

text:
16.12.2009

               LT

               Europos Sąjungos oficialusis leidinys

               L 330/80

      KOMISIJOS SPRENDIMAS

   2009 m. gruodžio 14 d.
   kuriuo iš dalies keičiamas Sprendimas 2007/230/EB dėl blanko, naudojamo įgyvendinant socialinius teisės aktus, susijusius su kelių transporto veikla
   (pranešta dokumentu Nr. C(2009) 9895)
   (Tekstas svarbus EEE)
   (2009/959/ES)
   EUROPOS KOMISIJA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   atsižvelgdama į 2006 m. kovo 15 d. Europos Parlamento ir Tarybos direktyvą 2006/22/EB dėl būtiniausių sąlygų Tarybos reglamentams (EEB) Nr. 3820/85 ir (EEB) Nr. 3821/85 dėl su kelių transporto veikla susijusių socialinių teisės aktų įgyvendinti ir panaikinančią Direktyvą 88/599/EEB (1), ypač į jos 11 straipsnio 3 dalį ir 13 straipsnį,
   kadangi:

               (1)

               Pirminis patikrinimų keliuose informacijos šaltinis yra tachografo įrašai. Tokių įrašų stoka turėtų būti pateisinama tik tuomet, kai tachografo įrašų, įskaitant įrašymą ranka, nebuvo galima atlikti dėl objektyvių priežasčių. Turėtų būti nustatyta, kaip tokiais atvejais šios priežastys patvirtinamos.

               (2)

               Įsitikinta, kad Komisijos sprendimo 2007/230/EB (2) priede pateikto patvirtinimo blanko nepakanka visiems atvejams, kai techniškai neįmanoma įrašymo įranga užregistruoti vairuotojo veiksmų.

               (3)

               Siekiant, kad valstybių narių atliekamas patikrinimas, kaip laikomasi 2006 m. kovo 15 d. Europos Parlamento ir Tarybos reglamento (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiančio Tarybos reglamentus (EEB) Nr. 3821/85 ir (EB) Nr. 2135/98 bei panaikinančio Reglamentą (EEB) Nr. 3820/85 (3) nuostatų, būtų veiksmingesnis ir duotų geresnių rezultatų, blankas turėtų būti keičiamas papildant Direktyvos 2006/22/EB 11 straipsnio 3 dalyje nurodytus jo elementus.

               (4)

               Patvirtinimo blankas turėtų būti naudojamas tik tuomet, kai dėl objektyvių priežasčių tachografo įrašais neįmanoma įrodyti, kad laikytasi Reglamento (EB) Nr. 561/2006 nuostatų.

               (5)

               Šiame sprendime numatytos priemonės atitinka 1985 m. gruodžio 20 d. Tarybos reglamento (EEB) Nr. 3821/85 dėl kelių transporto priemonėse naudojamų tachografų (4) 18 straipsnio 1 dalimi įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2007/230/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.

      Priimta Briuselyje 2009 m. gruodžio 14 d.

            Komisijos vardu

         Antonio TAJANI

            Pirmininko pavaduotojas

      (1)  OL L 102, 2006 4 11, p. 35.

      (2)  OL L 99, 2007 4 14, p. 14.

      (3)  OL L 102, 2006 4 11, p. 1.

      (4)  OL L 370, 1985 12 31, p. 8.

      PRIEDAS


title: 2007/739/EB: 2007 m. spalio 22 d. Tarybos sprendimas dėl Europos bendrijos ir Rusijos Federacijos susitarimo dėl prekybos tam tikrais plieno gaminiais sudarymo

text:
17.11.2007

               LT

               Europos Sąjungos oficialusis leidinys

               L 300/51

         TARYBOS SPRENDIMAS
   2007 m. spalio 22 d.
   dėl Europos bendrijos ir Rusijos Federacijos susitarimo dėl prekybos tam tikrais plieno gaminiais sudarymo
   (2007/739/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalimi,
   atsižvelgdama į Komisijos pasiūlymą,
   kadangi:

               (1)

               Europos Bendrijų bei jų valstybių narių ir Rusijos Federacijos partnerystės ir bendradarbiavimo susitarimas (1), toliau – PBS, įsigaliojo 1997 m. gruodžio 1 d.

               (2)

               PBS 21 straipsnio 1 dalyje nustatyta, kad prekyba plieno gaminiais yra reglamentuojama III antraštinės dalies, išskyrus jos 15 straipsnį, ir susitarimo dėl kiekybinių priemonių nuostatomis.

               (3)

               1995-2006 m. prekyba tam tikrais plieno gaminiais buvo reglamentuojama PBS Šalių susitarimais. Todėl tikslinga sudaryti naują susitarimą, kuriame būtų atsižvelgta į Šalių santykių raidą.

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   1.   Europos bendrijos ir Rusijos Federacijos susitarimas dėl prekybos tam tikrais plieno gaminiais Bendrijos vardu patvirtinamas.
   2.   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Bendrijai.

      Priimta Liuksemburge, 2007 m. spalio 22 d.

            Tarybos vardu

            Pirmininkas

         J. SILVA

      (1)  OL L 327, 1997 11 28, p. 3.
    ---documentbreak---

               17.11.2007

               LT

               Europos Sąjungos oficialusis leidinys

               L 300/52

         Europos Bendrijos ir Rusijos Federacijos
   SUSITARIMAS
   dėl prekybos tam tikrais plieno gaminiais
   EUROPOS BENDRIJA,
   atstovaudama vienai šaliai, ir
   RUSIJOS FEDERACIJA,
   atstovaudama kitai šaliai,
   šio Susitarimo Šalys,
   KADANGI Partnerystės ir bendradarbiavimo susitarimas (toliau – PBS), nustatantis Europos Bendrijų bei jų valstybių narių ir Rusijos Federacijos partnerystę (1), įsigaliojo 1997 m. gruodžio 1 d.,
   KADANGI Šalys nori skatinti Europos bendrijos (toliau – Bendrija) ir Rusijos Federacijos (toliau – Rusija) prekybos plienu tvarkingą ir tinkamą plėtrą,
   KADANGI PBS 21 straipsnyje nustatyta, kad buvusios Europos anglių ir plieno bendrijos (toliau – EAPB) prekyba plieno gaminiais yra reglamentuojama III antraštinės dalies, išskyrus jos 15 straipsnį, ir susitarimo nuostatomis,
   KADANGI šis Susitarimas – tai PBS 21 straipsnyje nurodytas susitarimas,
   ATSIŽVELGDAMOS į Rusijos stojimo į Pasaulio prekybos organizaciją (toliau – PPO) procesą ir Bendrijos paramą Rusijos integracijai į tarptautinę prekybos sistemą,
   KADANGI 1995–2006 m. prekyba tam tikrais plieno gaminiais buvo reglamentuojama susitarimais; tikslinga sudaryti naują susitarimą, kuriame būtų atsižvelgta į Šalių santykių raidą,
   KADANGI sudarydamos šį Susitarimą Šalys turėtų bendradarbiauti plieno pramonės srityje, įskaitant tinkamą keitimąsi informacija, sudarydamos anglių ir plieno ryšių grupę, kaip numatyta PBS 1 protokole,
   SUSITARĖ:
   1 straipsnis
   1.   Šis Susitarimas taikomas prekybai buvusios EAPB plieno gaminiais.
   2.   Prekybai plieno gaminiais, nurodytais I priede, gali būti taikomos kiekybinės normos.
   3.   Kiekybinės normos netaikomos prekybai plieno gaminiais, nenurodytais I priede.
   4.   Plieno gaminių ir klausimų, kuriems netaikomas šis Susitarimas, atveju taikomos atitinkamos PBS nuostatos.
   2 straipsnis
   1.   Šalys susitaria šio Susitarimo galiojimo laikotarpiu kiekvieniems kalendoriniams metams nustatyti ir taikyti kiekybines priemones, kuriomis I priede nurodytų gaminių eksportui iš Rusijos į Bendriją nustatomos II priede nurodytos normos. Šiam eksportui taikoma dvigubos patikros sistema, kaip apibrėžta prieš šio Susitarimo pridėtame A protokole.
   2.   Šalys susitaria, kad nuo 2007 m. sausio 1 d. iki šio Susitarimo įsigaliojimo iš II priede nurodytų kiekybinių normų atimamas į Bendriją iš Rusijos importuojamas į I priedą įtrauktų gaminių kiekis.
   3.   Kiekius, viršijančius II priede nurodytus kiekius, leidžiama importuoti, jeigu Bendrijos plieno pramonė nepajėgia patenkinti vidaus paklausos ir dėl to atsiranda vieno ar daugiau I priede išvardytų gaminių pasiūlos trūkumas. Bet kurios iš Šalių prašymu nedelsiant pradedamos konsultacijos, kad objektyvių įrodymų pagrindu būtų nustatytas trūkumo dydis. Konsultacijoms pasibaigus, Bendrija pradeda vidaus procedūras, kad būtų padidintos II priede nurodytos kiekybinės normos.
   4.   Jeigu šalys kandidatės įstotų į Europos Sąjungą dar nepasibaigus šio Susitarimo galiojimui, Šalys susitaria svarstyti galimybę padidinti II priede nurodytas kiekybines normas.
   3 straipsnis
   1.   I priede nurodyti gaminiai importuojami į Bendrijos muitų teritoriją siekiant išleisti juos į laisvą apyvartą tik pateikus valstybės narės kompetentingos institucijos išduotą importo leidimą, kuris išduodamas remiantis Rusijos valdžios institucijų išduota eksporto licencija, ir kilmės įrodymo dokumentą pagal prie šio Susitarimo pridėto A protokolo nuostatas.
   2.   I priede nurodytų gaminių importui į Bendrijos muitų teritoriją netaikomos II priede nurodytos kiekybinės normos, jeigu deklaruojama, kad jie yra skirti reeksportuoti už Bendrijos ribų nepakeitus jų pavidalo arba po perdirbimo pagal Bendrijoje galiojančią administracinę kontrolės sistemą.
   3.   Per pirmesnius kalendorinius metus nepanaudotus kiekybinių normų kiekius leidžiama perkelti į atitinkamas kitų kalendorinių metų kiekybines normas, jeigu jie sudaro ne daugiau kaip 7 % atitinkamos II priede nurodytos kiekybinės normos, nustatytos atitinkamai gaminių grupei tiems metams, kuriais ji buvo nepanaudota. Ne vėliau kaip iki kitų metų kovo 31 d. Rusija informuoja Bendriją apie tai, ar ji ketina pasinaudoti šia nuostata.
   4.   Iki 7 % tam tikros gaminių grupės kiekybinės normos gali būti perkelta į vieną arba kelias kitas grupes, priklausančias tai pačiai gaminių kategorijai, tai yra, SA arba SB kategorijai. Be to, iš SA į SB kategoriją ir atvirkščiai leidžiama perkelti ne daugiau kaip 25 000 tonų. Be to, ne daugiau kaip dar 25 000 tonų iš SA į SB kategoriją ir atvirkščiai galėtų būti perkelta pagal Šalių susitarimą. Gavusi Rusijos prašymą perkelti šias papildomas 25 000 tonų, Bendrija informuoja Rusiją apie savo sprendimą per pagrįstą laikotarpį, jei įmanoma – per 60 dienų nuo prašymo gavimo. Tokie perkėlimai leidžiami kartą per kalendorinius metus. Visi kiekybinių normų koregavimai, kuriuos reikia atlikti dėl perkėlimo, turi poveikį tik einamiesiems kalendoriniams metams. Ne vėliau kaip iki gegužės 1 d. Rusija praneša Bendrijai apie tai, ar ji ketina pasinaudoti šia nuostata.
   4 straipsnis
   1.   Siekdamos kuo veiksmingesnio dvigubos patikros sistemos veikimo ir piktnaudžiavimo ar nuostatų apėjimo galimybių sumažinimo:

               —

               iki kiekvieno mėnesio 28 d. Bendrijos institucijos informuoja Rusiją apie per praėjusį mėnesį išduotus importo leidimus,

               —

               iki kiekvieno mėnesio 28 d. Rusijos institucijos informuoja Bendriją apie per praėjusį mėnesį išduotas eksporto licencijas.

         Jeigu, atsižvelgiant į informacijai perduoti būtiną laiką, nustatomas didelis neatitikimas, bet kuri Šalis gali prašyti surengti konsultacijas, kurios pradedamos nedelsiant.
   2.   Nepažeisdamos šios straipsnio 1 dalies nuostatų ir siekdamos užtikrinti veiksmingą šio Susitarimo veikimą, Bendrija ir Rusija susitaria imtis visų reikiamų priemonių, kad užkirstų kelią bet kokioms nuostatų apėjimo galimybėms, ypač kai prekės perkraunamos į kitą transporto priemonę, pasirenkamas kitas jų vežimo maršrutas, neteisingai deklaruojama kilmės šalis ar vieta, klastojami dokumentai, neteisingai deklaruojami prekių kiekiai, aprašymas ar klasifikavimas, tirti tokius pažeidimus ir imtis prieš juos visų būtinų teisinių ir (arba) administracinių priemonių. Atitinkamai, Bendrija ir Rusija susitaria patvirtinti būtinas teisines nuostatas ir administracines procedūras, kurios leistų imtis veiksmingų priemonių prieš tokį nuostatų apėjimą, įskaitant teisiškai privalomų korekcinių priemonių, taikomų atitinkamiems eksportuotojams ir (arba) importuotojams, patvirtinimą.
   3.   Jeigu Bendrija, remdamasi turima informacija, turi pagrindo manyti, kad apeinamos šio Susitarimo nuostatos, ji gali pareikalauti nedelsiant pradėti konsultacijas su Rusija.
   4.   Kol laukiama 3 dalyje nurodytų konsultacijų rezultatų ir jeigu to reikalauja Bendrija, Rusija kaip atsargumo priemonės imasi visų būtinų priemonių užtikrinti, kad tuo atveju, kai yra pakankamai nuostatų apėjimo įrodymų, būtų pakoreguotos tų kalendorinių metų, per kuriuos pateikiamas 3 dalyje nurodytų konsultacijų prašymas, arba, jeigu tų kalendorinių metų kiekybinės normos jau išnaudotos, kitų metų kiekybinės normos, dėl kurių gali būti susitarta po 3 dalyje nurodytų konsultacijų.
   5.   Jeigu per šio straipsnio 3 dalyje nurodytas konsultacijas Šalims nepavyktų rasti abi Šalis tenkinančio sprendimo, Bendrija turi teisę:

               a)

               kai yra pakankamai įrodymų, kad Rusijos kilmės gaminiai, kuriems taikomas šis Susitarimas, buvo importuoti apeinant šio Susitarimo nuostatas, išskaityti atitinkamus kiekius iš kiekybinių normų, nustatytų pagal šį Susitarimą;

               b)

               kai yra pakankamai įrodymų, kad prekių kiekis, aprašymas ar klasifikavimas buvo deklaruoti klaidingai, neleisti importuoti atitinkamų gaminių.

         6.   Šalys susitaria glaudžiai bendradarbiauti, kad būtų užkirstas kelias visoms dėl šio Susitarimo nuostatų apėjimo kylančioms problemoms ir jos būtų veiksmingai sprendžiamos.
   5 straipsnis
   1.   Kiekybinių normų, nustatytų pagal šį Susitarimą į Bendriją importuojamiems I priede išvardytiems plieno gaminiams, Bendrija neskirsto pagal regionus.
   2.   Šalys bendradarbiauja, siekdamos užkirsti kelią staigiam ir žalingam tradicinių prekybos srautų į Bendriją pasikeitimui. Įvykus tokiam staigiam ir žalingam pasikeitimui (įskaitant regioninę koncentraciją arba tradicinių klientų praradimą), Bendrija turės teisę prašyti surengti konsultacijas, kad būtų rastas tinkamas problemos sprendimas. Tokios konsultacijos surengiamos nedelsiant.
   3.   Rusija stengiasi užtikrinti, kad I priede išvardytų gaminių eksportas į Bendriją būtų paskirstytas kuo tolygiau per visus metus. Jeigu importo apimtys staiga ar žalingai padidės, Bendrija turės teisę prašyti surengti konsultacijas, kad būtų rastas tinkamas problemos sprendimas. Tokios konsultacijos surengiamos nedelsiant.
   4.   Be šio straipsnio 3 dalyje nurodyto įsipareigojimo, kai Rusijos valdžios institucijų išduotos licencijos pasiekia 90 % atitinkamų kalendorinių metų kiekybinių normų, bet kuri Šalis gal prašyti surengti konsultacijas dėl tų metų kiekybinių normų. Tokios konsultacijos surengiamos nedelsiant. Kol laukiama tokių konsultacijų rezultatų, Rusijos valdžios institucijos gali ir toliau išduoti eksporto licencijas I priede nurodytiems gaminiams, jeigu neviršijami II priede nustatyti kiekiai.
   6 straipsnis
   1.   Jeigu bet kuris iš I priede išvardytų gaminių yra importuojamas iš Rusijos į Bendriją tokiomis sąlygomis, kurios daro arba gali padaryti didelę žalą panašių gaminių Bendrijos gamintojams, Bendrija pateikia Rusijai visą informaciją, būtiną rasti abiem Šalims priimtiną sprendimą. Šalys nedelsdamos pradeda konsultacijas.
   2.   Jeigu per 30 dienų nuo Bendrijos prašymo pradėti šio straipsnio 1 dalyje nurodytas konsultacijas nepavyksta pasiekti susitarimo, Bendrija gali pasinaudoti savo teise imtis apsaugos priemonių pagal PBS nuostatas.
   3.   Nepaisant šio Susitarimo nuostatų, taikomos PBS 18 straipsnio nuostatos.
   7 straipsnis
   1.   Gaminių, kuriems taikomas šis Susitarimas, klasifikavimas grindžiamas Bendrijos tarifų ir statistine nomenklatūra (toliau - kombinuotoji nomenklatūra arba KN). Jei pagal Bendrijoje galiojančias procedūras daromi kombinuotosios nomenklatūros pakeitimai, susiję su I priede išvardytais gaminiais, arba priimami sprendimai dėl prekių klasifikavimo, II priede nurodytos gaminių kiekybinės normos dėl to nemažinamos.
   2.   Gaminių, kuriems taikomas šis Susitarimas, kilmė nustatoma pagal Bendrijoje galiojančias taisykles. Rusija informuojama apie visus kilmės taisyklių pakeitimus, ir dėl tokių pakeitimų negali sumažėti šiuo Susitarimu numatytos kiekybinės normos. Minėta gaminių kilmės kontrolės tvarka yra nustatyta prie šio Susitarimo pridėtame A protokole.
   8 straipsnis
   1.   Nepažeisdamos susitarimo pagal 4 straipsnio 1 dalį periodiškai keistis informacija apie eksporto licencijas ir importo leidimus, Šalys susitaria kas atitinkamą laiko tarpą keistis turima statistine informacija apie prekybą I priede išvardytais gaminiais, atsižvelgdamos į tokiai informacijai parengti reikalingą trumpiausią laiką; informacija turi apimti pagal 3 straipsnį išduotas eksporto licencijas ir importo leidimus, taip pat atitinkamų gaminių importo ir eksporto statistinius duomenis.
   2.   Nustačius svarbų mainų būdu gautos informacijos neatitikimą, bet kuri Šalis gali prašyti pradėti konsultacijas.
   9 straipsnis
   1.   Nepažeidžiant pirmesniuose straipsniuose numatytų nuostatų dėl konsultacijų, kurios pradedamos susiklosčius konkrečioms aplinkybėms, bet kurios Šalies prašymu konsultacijos rengiamos iškilus bet kokiai su šio Susitarimo taikymu susijusiai problemai. Visos konsultacijos rengiamos laikantis bendradarbiavimo principo ir siekiant suderinti skirtingas Šalių pozicijas.
   2.   Jeigu Susitarime nustatoma, kad konsultacijos turi būti rengiamos nedelsiant, Šalys imasi visų tinkamų priemonių užtikrinti, kad tai būtų pasiekta.
   3.   Visoms kitoms konsultacijoms taikomos šios nuostatos:

               —

               prašymas pradėti konsultacijas kitai Šaliai pateikiamas raštu,

               —

               tam tikrais atvejais per pagrįstą laikotarpį nuo prašymo pateikimo siunčiamas pranešimas, kuriame nurodomos prašymo pradėti konsultacijas priežastys,

               —

               konsultacijos pradedamos per vieną mėnesį nuo prašymo pradėti konsultacijas dienos,

               —

               konsultacijų tikslas – pasiekti abiem Šalims priimtiną rezultatą per vieną mėnesį nuo konsultacijų pradžios, išskyrus atvejus, kai laikotarpis pratęsiamas Šalių susitarimu.

         10 straipsnis
   1.   Šis Susitarimas įsigalioja jo pasirašymo dieną. Jis galioja iki 2008 m. gruodžio 31 d. su visais pakeitimais, dėl kurių Šalys susitaria, ir jeigu nėra denonsuojamas arba nutraukiamas pagal atitinkamai šio straipsnio 3 arba 4 dalies nuostatas. Jeigu nei viena Šalis likus šešiems mėnesiams iki Susitarimo galiojimo pabaigos raštu nepraneša kitai Šaliai apie jo denonsavimą, nuo 2008 m. gruodžio 31 d. Susitarimas automatiškai kasmet pratęsiamas. Po kiekvieno kasmetinio pratęsimo kiekvienos gaminių grupės kiekis padidinamas 2,5 %.
   2.   Bet kuri Šalis gali bet kuriuo metu pasiūlyti šio Susitarimo pakeitimus, dėl kurių abi Šalys turi sutarti ir kurie įsigalioja Šalių susitarimu.
   3.   Bet kuri Šalis gali denonsuoti šį Susitarimą, apie tai pranešusi kitai Šaliai ne vėliau kaip prieš šešis mėnesius. Tokiu atveju Susitarimas nustoja galioti pasibaigus pranešimo laikotarpiui ir šiuo Susitarimu nustatytos normos mažinamos proporcingai iki Susitarimo denonsavimo įsigaliojimo datos, jeigu Šalys nenusprendžia kitaip.
   4.   Jeigu Rusija iki šio Susitarimo galiojimo pabaigos įstos į PPO, Susitarimas nutraukiamas nuo įstojimo dienos.
   5.   Prie šio Susitarimo pridėti priedai, suderintas protokolas, deklaracijos ir A protokolas sudaro neatskiriamą jo dalį.

      Šis Susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir rusų kalbomis. Visi tekstai yra autentiški.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  OL L 327, 1997 11 28, p. 3.
   I PRIEDAS
   SA. Plokšti valcavimo gaminiai
   SA1. Ritiniai

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Storos plokštės

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Kiti plokšti valcavimo produktai

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Legiruotieji gaminiai

               7226200010

               7226912000

               7226919100

               7226919900

               7226997010

         SA5. Kvadrato formos legiruotosios plokštės

               7225401230

               7225404000

               7225406000

               7225990010

         SA6. Šaltai valcuoti ir apvilkti legiruotieji lakštai

               7225508000

               7225910010

               7225920010

               7226920010

         SB. Ilgieji gaminiai
   SB1. Sijos

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Vieliniai strypai

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Kiti ilgieji gaminiai

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         II PRIEDAS
   KIEKYBINĖS NORMOS

               (tonomis)

               Gaminiai

               2007 m.

               2008 m.

               SA. Plokšti gaminiai

                  SA1. Ritiniai

               1 042 090

               1 035 000

                  SA2. Sunkiosios plokštės

               270 820

               275 000

                  SA3. Kiti plokštieji gaminiai

               565 770

               595 000

                  SA4. Legiruotieji gaminiai

               94 860

               105 000

                  SA5. Kvadrato formos legiurotosios plokšės

               20 460

               25 000

                  SA6. Šaltai valcuoti ir apvilkti legiruotieji lakštai

               105 000

               110 000

               SB. Ilgieji gaminiai

                  SB1. Sijos

               55 800

               55 000

                  SB2. Vieliniai strypai

               275 000

               324 000

                  SB3. Kiti ilgieji gaminiai

               474 200

               507 000

                  Pastaba. SA ir SB yra gaminių kategorijos.
               SA1-SA6 ir SB1-SB3 yra gaminių grupės.

         SUDERINTAS PROTOKOLAS
   Atsižvelgdamos į šį Susitarimą, Šalys susitaria, kad:

               —

               keisdamosi informacija apie eksporto licencijas ir importo leidimus, kaip numatyta 4 straipsnio 1 dalyje, Šalys teiks šią informaciją pagal kiekvieną valstybę narę atskirai, ne tik visai Bendrijai bendrus duomenis,

               —

               jeigu Šalims nepavyksta rasti tinkamo sprendimo per 5 straipsnio 2 dalyje numatytas konsultacijas, Rusija, Bendrijos prašymu, bendradarbiaus neišduodama eksporto licencijų numatomai paskirties vietai, jei importas pagal šias licencijas apsunkintų problemas, iškilusias dėl staigaus ir žalingo tradicinių prekybos srautų pasikeitimo, sutariant, kad Rusija gali ir toliau išduoti licencijas kitoms paskirties vietoms Bendrijoje,

               —

               Šalys glaudžiai bendradarbiaus, kad užkirstų kelią staigiam ir žalingam tradicinių prekybos ritiniais (SA1 gaminių grupė) srautų pasikeitimui; siekdama išvengti Bendrijos rinkos sutrikdymo, Rusija pirmiausia šiuos gaminius tieks savo tradiciniams klientams, o iškilus problemoms abi Šalys nedelsdamos apie tai informuos viena kitą, ir

               —

               Rusija deramai atsižvelgs į nedidelių Bendrijos regioninių rinkų jautrų pobūdį tiek dėl jų tradicinių tiekimo poreikių, tiek dėl siekimo išvengti regioninės koncentracijos.

         PAREIŠKIMAS Nr. 1
   Jeigu Rusijos ūkio subjektai Bendrijoje įsteigtų paslaugų centrus, kurie užsiimtų tolesniu iš Rusijos importuotų gaminių, kuriems taikomas šis Susitarimas, perdirbimu, Rusija pareiškia, kad ji gali paprašyti padidinti II priede minimas kiekybines normas. Šiuo atveju Bendrija išnagrinės minėtą prašymą padidinti kiekybines normas, ir Šalys prireikus pradės konsultacijas.
   PAREIŠKIMAS Nr. 2
   Šalys pareiškia, kad jos siekia visiško prekybos plieno gaminiais liberalizavimo. Abi Šalys taip pat pripažįsta, kad svarbi jų tarpusavio prekybos skatinimo sąlyga yra kiekvienoje Šalyje taikomų konkurencijos, valstybės pagalbos ir aplinkosaugos nuostatų suderinamumas. Todėl, Rusijai paprašius, Bendrija pagal turimus biudžeto išteklius teikia techninę pagalbą, kad padėtų Rusijai priimti ir įgyvendinti teisės aktų nuostatas, atitinkančias Bendrijoje priimtas ir taikomas nuostatas. Ši techninė pagalba teikiama įgyvendinant išsamius projektus, dėl kurių susitaria abi Šalys.
   PAREIŠKIMAS Nr. 3
   Šalys susitaria, kad, nepažeidžiant PBS 19 straipsnio, viena Šalis kitai Šaliai netaiko kiekybinių apribojimų, muitų, mokesčių ar panašių priemonių juodųjų metalų atliekų ir laužo, priskiriamų EB kombinuotosios nomenklatūros 7204 pozicijai, eksportui.
   Nepažeisdama pirmesnės pastraipos, Rusija EB kombinuotosios nomenklatūros 7204 pozicijai priskiriamų juodųjų metalų atliekų ir laužo eksportui šiuo metu taiko mokestį. Šiuo metu visiems 7204 pozicijai priskiriamiems gaminiams taikomas 15 %, bet ne mažesnis kaip 15 EUR už toną mokestis, išskyrus 7204 41 00 pozicijai priskiriamus gaminius, kuriems taikomas 5 % dydžio mokestis.
   Šalys susitaria tęsti diskusiją, kuria siekiama rasti tinkamą sprendimą. Jeigu Rusija nenustatys jokių kitų priemonių, kurios trukdytų laisvam eksportui, taip pat susitariama, kad tuo atveju, jei Rusija visiškai panaikins mokestį, Susitarimo II priede nurodytos kiekybinės normos bus padidintos 12 % arba mažesniu procentiniu dydžiu, kuris turi būti nustatytas, jei minėtas mokestis bus sumažintas.
   Bendrija ypač suinteresuota šiais gaminiais: 7204 10 00, 7204 21 10, 7204 41 10, 7204 49 10, 7204 49 30, 7204 49 91 ir 7204 49 99.
   A PROTOKOLAS
   I   ANTRAŠTINĖ DALIS
   KLASIFIKAVIMAS
   1 straipsnis
   Bendrijos kompetentingos institucijos įsipareigoja informuoti Rusiją apie visus kombinuotosios nomenklatūros (KN) pakeitimus, pateikdamos visapusišką gaminių, kuriems taikomas šis Susitarimas, aprašymą, likus ne mažiau kaip vienam mėnesiui iki tų pakeitimų įsigaliojimo Bendrijoje.
   II   ANTRAŠTINĖ DALIS
   KILMĖ
   2 straipsnis
   1.   Rusijos kilmės (kilmė, kaip apibrėžta atitinkamuose Bendrijos reglamentuose) gaminiai, kuriems taikomas šis Susitarimas, šiame Susitarime nustatyta tvarka į Bendriją eksportuojami su Rusijos kilmės sertifikatu, atitinkančiu prie šio Protokolo pridėtą pavyzdį.
   2.   Kilmės sertifikate turi būti pagal Rusijos teisės aktus įgaliotų kompetentingų Rusijos organizacijų patvirtinimas, kad atitinkami gaminiai gali būti laikomi Rusijos kilmės gaminiais.
   3 straipsnis
   Kilmės sertifikatas išduodamas tik jeigu eksportuotojas arba eksportuotojo atsakomybe jo įgaliotas atstovas pateikia raštišką prašymą. Pagal Rusijos teisės aktus įgaliotos kompetentingos Rusijos organizacijos užtikrina, kad kilmės sertifikatas būtų tinkamai surašytas, todėl jos reikalauja pateikti visus būtinus dokumentinius įrodymus arba atlieka bet kokius jų manymu būtinus patikrinimus.
   4 straipsnis
   Jeigu aptinkami nedideli kilmės sertifikato ir dokumentų, pateiktų muitinės įstaigai, kad būtų atlikti importuojamiems gaminiams nustatyti formalumai, duomenų neatitikimai, tai nėra ipso facto pagrindas abejoti sertifikate nurodytais duomenimis.
   III   ANTRAŠTINĖ DALIS
   GAMINIŲ, KURIEMS TAIKOMOS KIEKYBINĖS NORMOS, DVIGUBOS PATIKROS SISTEMA
   I   SKIRSNIS
   Eksportavimas
   5 straipsnis
   Atitinkamos Rusijos Vyriausybės institucijos išduoda eksporto licencijas visoms plieno gaminių, kuriems taikomas šis Susitarimams, siuntoms iš Rusijos neviršydamos šio Susitarimo II priede nurodytų kiekybinių normų.
   6 straipsnis
   1.   Eksporto licencija atitinka prie šio Protokolo pridėtą pavyzdį ir galioja eksportui visoje Bendrijos muitų teritorijoje.
   2.   Kiekvienoje eksporto licencijoje, inter alia, turi būti patvirtinta, kad atitinkamo gaminio kiekis buvo išskaitytas iš atitinkamos kiekybinės normos, kuri nagrinėjamajam produktui nustatyta šio Susitarimo II priede.
   7 straipsnis
   Bendrijos kompetentingos institucijos turi būti nedelsiant informuojamos apie jau išduotų eksporto licencijų panaikinimą ar pakeitimą.
   8 straipsnis
   1.   Eksportuojami kiekiai išskaitomi iš kiekybinių normų, nustatytų tiems metams, kuriais prekės išsiunčiamos, net jei eksporto licencija išduodama po prekių išsiuntimo.
   2.   Taikant šio straipsnio 1 dalį laikoma, kad prekės išsiunčiamos tą dieną, kurią, kaip patvirtina jų važtaraštis arba kitas transporto dokumentas, jos buvo sukrautos į eksportuojančią transporto priemonę.
   II   SKIRSNIS
   Importavimas
   9 straipsnis
   Plieno gaminiai, kuriems taikomas Susitarimas, išleidžiami į laisvą apyvartą Bendrijoje tik pateikus importo leidimą.
   10 straipsnis
   1.   Importuotojas eksporto licenciją pateikia ne vėliau kaip kovo 31 d. tų metų, kurie eina po metų, kuriais buvo išsiųstos prekės, kurioms išduota licencija.
   2.   Bendrijos kompetentingos institucijos išduoda 9 straipsnyje nurodytą importo leidimą per 10 darbo dienų po to, kai importuotojas pateikia atitinkamos eksporto licencijos originalą.
   3.   Importo leidimai galioja keturis mėnesius nuo jų išdavimo dienos importui visoje Bendrijos muitų teritorijoje.
   4.   Bendrijos kompetentingos institucijos panaikina jau išduotą importo leidimą, jei panaikinama atitinkama eksporto licencija.
   Tačiau jeigu Bendrijos kompetentingoms institucijoms pranešama apie eksporto licencijos panaikinimą arba anuliavimą jau po to, kai gaminiai išleidžiami į laisvą apyvartą Bendrijoje, atitinkami kiekiai išskaitomi iš gaminiui nustatytų normų.
   11 straipsnis
   Jeigu Bendrijos kompetentingos institucijos nustato, kad visas gaminių, kuriems Rusijos kompetentingos institucijos išdavė eksporto licencijas, kiekis viršija Susitarimo II priede nurodytas normas, Bendrijos institucijos sustabdo importo leidimų išdavimą. Šiuo atveju Bendrijos kompetentingos institucijos nedelsdamos informuoja Rusijos kompetentingas institucijas, ir nedelsiant pradedamos konsultacijos pagal šio Susitarimo 9 straipsnio 2 dalį.
   IV   ANTRAŠTINĖ DALIS
   EKSPORTO LICENCIJŲ IR KILMĖS SERTIFIKATŲ FORMA BEI IŠDAVIMAS, BENDROS EKSPORTUI Į BENDRIJĄ TAIKOMOS NUOSTATOS
   12 straipsnis
   1.   Gali būti ne vienas, o daugiau eksporto licencijų ir kilmės sertifikatų egzempliorių, bet turi būti aiškiai nurodyta, kad tai kopijos. Jie surašomi anglų kalba. Jeigu minėti dokumentai pildomi ranka, rašyti reikia rašalu spausdintinėmis raidėmis.
   Šių dokumentų matmenys - 210 × 297 mm. Jiems naudojamas nustatyto formato baltas rašomasis popierius, kurio sudėtyje nėra mechaninių priemaišų ir kuris sveria ne mažiau kaip 25 g/m2. Jeigu dokumentas leidžiamas keliais egzemplioriais, tik viršutinis egzempliorius, kuris yra originalas, spausdinamas su apsauginiu tinkleliu. Šis egzempliorius aiškiai pažymimas kaip „originalas“, o kiti egzemplioriai pažymimi kaip „kopijos“. Bendrijos kompetentingos institucijos tik originalą priima kaip dokumentą, tinkamą eksportui į Bendriją pagal šio Susitarimo nuostatas.
   2.   Kiekvienas dokumentas pažymimas atspausdintu arba neatspausdintu standartiniu serijos numeriu, pagal kurį dokumentas gali būti atpažintas.
   Numerį sudaro šios sudedamosios dalys:

               —

               dvi raidės, nurodančios eksporto šalį: RU,

               —

               dvi raidės, nurodančios valstybę narę, kurioje ketinama atlikti muitinį įforminimą:

                           BE

                           =

                           Belgija

                           BG

                           =

                           Bulgarija

                           CZ

                           =

                           Čekija

                           DK

                           =

                           Danija

                           DE

                           =

                           Vokietija

                           EE

                           =

                           Estija

                           EL

                           =

                           Graikija

                           ES

                           =

                           Ispanija

                           FR

                           =

                           Prancūzija

                           IE

                           =

                           Airija

                           IT

                           =

                           Italija

                           CY

                           =

                           Kipras

                           LV

                           =

                           Latvija

                           LT

                           =

                           Lietuva

                           LU

                           =

                           Liuksemburgas

                           HU

                           =

                           Vengrija

                           MT

                           =

                           Malta

                           NL

                           =

                           Nyderlandai

                           AT

                           =

                           Austrija

                           PL

                           =

                           Lenkija

                           PT

                           =

                           Portugalija

                           RO

                           =

                           Rumunija

                           SI

                           =

                           Slovėnija

                           SK

                           =

                           Slovakija

                           FI

                           =

                           Suomija

                           SE

                           =

                           Švedija

                           GB

                           =

                           Jungtinė Karalystė

               —

               vienaženklis skaičius, nurodantis atitinkamus metus ir atitinkantis paskutinį metų skaitmenį, pvz., skaičius „7“ žymi 2007 metus,

               —

               dviženklis skaičius nuo 01 iki 99, nurodantis konkrečią dokumentų išdavimo įstaigą eksporto šalyje,

               —

               penkiaženklis skaičius nuo 00001 iki 99999, paskirtas valstybei narei, kurioje ketinama atlikti muitinį įforminimą.

         13 straipsnis
   Eksporto licencija ir kilmės sertifikatas gali būti išduodami jau išsiuntus juose nurodytus gaminius. Tokiais atvejais juose įrašoma „retrospektyvusis išdavimas“.
   14 straipsnis
   1.   Eksporto licencijos ar kilmės sertifikato vagystės, praradimo arba sunaikinimo atveju eksportuotojas gali kreiptis į dokumentą išdavusias Rusijos kompetentingas institucijas prašydamas išduoti dublikatą jo turimų eksporto dokumentų pagrindu. Taip išduotame licencijos arba sertifikato dublikate turi būti žyma „dublikatas“.
   2.   Dublikate nurodoma pirminės eksporto licencijos arba kilmės sertifikato data.
   V   ANTRAŠTINĖ DALIS
   ADMINISTRACINIS BENDRADARBIAVIMAS
   15 straipsnis
   Bendrija ir Rusija glaudžiai bendradarbiauja siekdamos įgyvendinti šio Protokolo nuostatas. Todėl abi Šalys supaprastina ryšių užmezgimą ir pasikeitimą nuomonėmis, įskaitant nuomones techniniais klausimais.
   16 straipsnis
   Siekdamos užtikrinti tinkamą šio Protokolo nuostatų taikymą, Bendrija ir Rusija padeda viena kitai tikrindamos pagal šio Protokolo sąlygas išduotų eksporto licencijų ir kilmės sertifikatų, taip pat deklaracijų autentiškumą ir tikslumą.
   17 straipsnis
   Rusija nusiunčia Bendrijai (Europos Komisijai) Rusijos Vyriausybės kompetentingų institucijų, įgaliotų išduoti ir tikrinti eksporto licencijas, ir kompetentingų Rusijos organizacijų, įgaliotų pagal Rusijos teisės aktus išduoti kilmės sertifikatus, pavadinimus ir adresus, kartu su jų naudojamų antspaudų ir parašų pavyzdžiais. Be to, Rusija praneša Bendrijai (Europos Komisijai) apie visus šių duomenų pasikeitimus.
   18 straipsnis
   1.   Vėliau kilmės sertifikatai ar eksporto licencijos tikrinami atsitiktinai arba tais atvejais, kai Bendrijos kompetentingoms institucijoms kyla pagrįstų abejonių dėl kilmės sertifikato ar eksporto licencijos autentiškumo arba dėl informacijos apie atitinkamų gaminių tikrąją kilmę tikslumo.
   2.   Tokiais atvejais Bendrijos kompetentingos institucijos grąžina kilmės sertifikatą, eksporto licenciją arba jų kopijas Rusijos kompetentingoms institucijoms nurodydamos tam tikrais atvejais tyrimą pateisinančias formos ar turinio priežastis. Jeigu buvo pateikta sąskaita faktūra, ji arba jos kopija pridedama prie sertifikato ar licencijos arba jų kopijų. Kompetentingos institucijos taip pat nusiunčia visą gautą informaciją, liudijančią, kad minėtame sertifikate ar licencijoje pateikti duomenys yra netikslūs.
   3.   Šio straipsnio 1 dalies nuostatos taip pat taikomos vėlesniems kilmės sertifikatų patikrinimams, kaip numatyta šio Protokolo 2 straipsnyje.
   4.   Pagal šio straipsnio 1 ir 2 dalis atliktų vėlesnių patikrinimų rezultatai perduodami Bendrijos kompetentingoms institucijoms ne vėliau kaip per tris mėnesius. Perduodamoje informacijoje nurodoma, ar abejones keliantis sertifikatas ar licencija yra susijusi su faktiškai eksportuotomis prekėmis ir ar tos prekės gali būti eksportuojamos remiantis šiame Susitarime nustatyta tvarka. Pateikiant šią informaciją Bendrijos prašymu taip pat pateikiamos visų dokumentų, būtinų išsamiai aiškinantis faktus, ypač tikrąją prekių kilmę, kopijos.
   5.   Kompetentingos Rusijos organizacijos ne trumpiau kaip vienerius metus nuo šio Susitarimo galiojimo pabaigos saugo kilmės sertifikatų kopijas, taip pat visus su jais susijusius eksporto dokumentus vėlesniems sertifikatų patikrinimams.
   6.   Taikoma atsitiktinio tikrinimo procedūra, numatyta šiame straipsnyje, neturi trukdyti išleisti atitinkamų gaminių į laisvą apyvartą.
   19 straipsnis
   1.   Jeigu 18 straipsnyje nurodyta tikrinimo procedūra arba Bendrijos ar Rusijos kompetentingų institucijų turima informacija rodo, arba yra pagrindo taip manyti, jog apeinamos ar pažeidžiamos šio Susitarimo nuostatos, abi Šalys neatidėliodamos pradeda glaudžiai bendradarbiauti, kad užkirstų kelią tokiam nuostatų apėjimui ar pažeidimui.
   2.   Dėl to atitinkamos Rusijos institucijos savo iniciatyva ar Bendrijos prašymu tiria arba pasirūpina, kad būtų tiriama veikla, kuria apeinamas ar pažeidžiamas arba Bendrija mano, jog apeinamas ar pažeidžiamas, šis Protokolas. Rusija perduoda šių tyrimų rezultatus Bendrijai kartu su visa susijusia informacija, leidžiančia nustatyti apėjimo ar pažeidimo priežastis ir tikrąją prekių kilmę.
   3.   Bendrijos ir Rusijos susitarimu, atliekant šio straipsnio 2 dalyje nurodytus tyrimus gali dalyvauti Bendrijos paskirti pareigūnai.
   4.   Bendradarbiaudamos, kaip nurodyta šio straipsnio 1 dalyje, Bendrijos ir Rusijos kompetentingos institucijos keičiasi visa informacija, kurią kuri nors Šalis laiko naudinga siekiant užkirsti kelią bandymams apeiti ar pažeisti šio Susitarimo nuostatas. Gali būti keičiamasi informacija apie Rusijos prekybą gaminiais, kuriems taikomas šis Susitarimas, su trečiosiomis šalimis, ypač jeigu Bendrija turi rimtų priežasčių manyti, kad tam tikri gaminiai gali būti tranzitu vežami per Rusijos teritoriją prieš importuojant juos į Bendriją. Teikiant šią informaciją, Bendrijos prašymu gali būti pateikiamos visų susijusių dokumentų kopijos (jei jos yra).
   5.   Jeigu pakanka įrodymų, kad buvo apeitos ar pažeistos šio Protokolo nuostatos, Rusijos ir Bendrijos kompetentingos institucijos gali susitarti imtis visų priemonių, kurios yra būtinos, kad tokie apėjimai ar pažeidimai nesikartotų.


title: 2015 m. lapkričio 30 d. Tarybos sprendimas (BUSP) 2015/2215, kuriuo remiama JT ST rezoliucija 2235 (2015), kuria įsteigiamas CGUO ir JT bendras tyrimo mechanizmas, skirtas cheminių antpuolių Sirijos Arabų Respublikoje vykdytojams nustatyti

text:
1.12.2015

               LT

               Europos Sąjungos oficialusis leidinys

               L 314/51

         TARYBOS SPRENDIMAS (BUSP) 2015/2215
   2015 m. lapkričio 30 d.
   kuriuo remiama JT ST rezoliucija 2235 (2015), kuria įsteigiamas CGUO ir JT bendras tyrimo mechanizmas, skirtas cheminių antpuolių Sirijos Arabų Respublikoje vykdytojams nustatyti
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. rugpjūčio 7 d. JT Saugumo Taryba vieningai priėmė Rezoliuciją (toliau – JT ST rezoliucija) 2235 (2015), kuria pasmerkiama tai, kad nuodingosios cheminės medžiagos, tokios kaip chloras, naudojamos kaip cheminis ginklas Sirijos Arabų Respublikoje ir pareiškiamas jos pasiryžimas nustatyti už tuos veiksmus atsakingus subjektus. Šiuo tikslu JT Saugumo Taryba vienų metų laikotarpiui, numatant galimybę ateityje jį pratęsti, jeigu jos nuomone tai būtų būtina, sukūrė bendrą tyrimo mechanizmą, siekiant kuo geriau nustatyti asmenis, subjektus, grupuotes ar Vyriausybes, kurie vykdė, organizavo, rėmė cheminių medžiagų, įskaitant chlorą ar bet kurią kitą nuodingąją cheminę medžiagą, naudojimą kaip ginklą ar buvo kitaip susiję su jų, kaip ginklo, naudojimu Sirijos Arabų Respublikoje, tais atvejais, kai Cheminio ginklo uždraudimo organizacijos (CGUO) faktų nustatymo misijos metu nustatoma ar nustatyta, kad konkrečiame incidente Sirijos Arabų Respublikoje cheminės medžiagos, įskaitant chlorą ar bet kurią kitą nuodingąją medžiagą, panaudotos arba tikėtina, kad panaudotos, kaip ginklas;

               (2)

               2015 m. rugsėjo 10 d. JT Saugumo Taryba patvirtino JT Generalinio sekretoriaus 2015 m. rugpjūčio 27 d. ir 2015 m. rugsėjo 9 d. laiškuose JT Saugumo Tarybos pirmininkui pateiktas rekomendacijas, įskaitant įgaliojimus dėl CGUO ir JT bendro tyrimo mechanizmo, įsteigto JT ST rezoliucija 2235 (2015);

               (3)

               ES kovos su masinio naikinimo ginklų platinimu strategijoje (toliau – Strategija) pabrėžiamas esminis Konvencijos dėl cheminio ginklo kūrimo, gamybos, kaupimo ir panaudojimo uždraudimo bei jo sunaikinimo (toliau – CGUK) ir CGUO vaidmuo kuriant pasaulį be cheminio ginklo;

               (4)

               Sąjunga aktyviai įgyvendina Strategiją ir vykdo jos III skyriuje išvardytas priemones, visų pirma suteikdama finansinius išteklius daugiašalių institucijų, tokių kaip CGUO, vykdomiems konkretiems projektams remti. Todėl 2013 m. gruodžio 9 d. Taryba priėmė Sprendimą 2013/726/BUSP (1) dėl paramos CGUO veiksmams, susijusiems su JT ST rezoliucija 2118 (2013), 2013 m. rugsėjo 27 d. CGUO vykdomosios tarybos sprendimu dėl Sirijos cheminio ginklo sunaikinimo ir vėlesnėmis ir susijusiomis rezoliucijomis bei sprendimais. Be to, 2015 m. vasario 17 d. Taryba priėmė Sprendimą (BUSP) 2015/259 (2) dėl paramos CGUO veiksmams, susijusiems su Strategijos įgyvendinimu;

               (5)

               2015 m. rugsėjo 23 d. CGUO generalinis direktorius išsiuntė laišką Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), kuriame prašoma Sąjungos finansinio įnašo į patikos fondą, skirtą CGUO misijoms Sirijos Arabų Respublikoje, įskaitant veiklą, susijusią su CGUO faktų nustatymo misija, remiant bendrą tyrimo mechanizmą tiriant įtarimus dėl cheminių medžiagų, įskaitant chlorą ar bet kurią kitą nuodingąją cheminę medžiagą, panaudojimo kaip ginklo;

               (6)

               2015 m. rugsėjo 24 d. CGUO ir JT bendro tyrimo mechanizmo vadovas išsiuntė vyriausiajam įgaliotiniui laišką, kuriame prašoma per patikos fondą suteikti bendram tyrimo mechanizmui finansinę paramą;

               (7)

               nuo Sirijos Arabų Respublikos prisijungimo prie CGUK, kuris įsigaliojo 2013 m. spalio 14 d., CGUO yra atsakinga už tikrinimą, ar Sirijos Arabų Respublika laikosi CGUK ir visų susijusių CGUO vykdomosios tarybos sprendimų sąlygų, ir pranešimus, prireikus koordinuodama veiksmus su JT Generaliniu sekretoriumi, JT Saugumo Tarybai apie JT ST rezoliucijos 2118 (2013) nesilaikymą;

               (8)

               techninis šio sprendimo įgyvendinimas turėtų būti pavestas CGUO ir JT Nusiginklavimo reikalų biurui (JT NRB) kaip bendro tyrimo mechanizmo patikos fondo įgyvendinimo biurui. Sąjungos remiami projektai gali būti finansuojami tik iš savanoriškų įnašų į atitinkamus CGUO ir bendro tyrimo mechanizmo patikos fondus. Tokie įnašai, kuriuos turi skirti Sąjunga, sudarys galimybę CGUO ir bendram tyrimo mechanizmui įvykdyti JT ST rezoliucijoje 2235 (2015) išdėstytas užduotis;

               (9)

               prižiūrėti, kad Sąjungos finansinis įnašas būtų įgyvendinamas tinkamai, turėtų būti pavesta Komisijai,

         PRIĖMĖ ŠĮ SPRENDIMĄ:
   1 straipsnis
   1.   Tam tikrų Strategijos elementų įgyvendinimo tikslais Sąjunga remia CGUO ir bendrą tyrimo mechanizmą padėdama finansuoti išlaidas, susijusias su jų veikla pagal JT ST rezoliuciją 2235 (2015), siekiant šio bendro tikslo: kuo geriau nustatyti asmenis, subjektus, grupuotes ar Vyriausybes, kurie vykdė, organizavo, rėmė cheminių medžiagų, įskaitant chlorą ar bet kurią kitą nuodingąją cheminę medžiagą, naudojimą kaip ginklą ar buvo kitaip susiję su jų, kaip ginklo, naudojimu Sirijos Arabų Respublikoje, tais atvejais, kai CGUO faktų nustatymo misijos metu nustatoma ar nustatyta, kad konkrečiame incidente Sirijos Arabų Respublikoje cheminės medžiagos, įskaitant chlorą ar bet kurią kitą nuodingąją medžiagą, panaudotos arba tikėtina, kad panaudotos, kaip ginklas.
   2.   Siekdama įgyvendinti 1 dalyje nurodytą tikslą, Sąjunga remia šiuos projektus:

               a)

               CGUO specialiąsias misijas Sirijos Arabų Respublikoje, įskaitant veiklą, susijusią su CGUO faktų nustatymo misija, remiant bendrą tyrimo mechanizmą tiriant įtarimus dėl cheminių medžiagų, įskaitant chlorą ar bet kurią kitą nuodingąją cheminę medžiagą, panaudojimo kaip ginklo;

               b)

               CGUO ir JT bendro tyrimo mechanizmo veiklą, įskaitant jo įsteigimą ir gebėjimą visu pajėgumu pradėti vykdyti veiksmus pagal JT ST rezoliuciją 2235 (2015).

         Išsamus šių projektų aprašymas pateikiamas priede.
   2 straipsnis
   1.   Vyriausiasis įgaliotinis yra atsakingas už šio sprendimo įgyvendinimą.
   2.   Techninis 1 straipsnio 2 dalyje nurodytų projektų įgyvendinimas pavedamas CGUO ir JT NRB kaip bendro tyrimo mechanizmo patikos fondo įgyvendinimo biurui. Jie šią užduotį atlieka vadovaudamiesi vyriausiojo įgaliotinio įgaliojimais. Šiuo tikslu vyriausiasis įgaliotinis sudaro būtinus susitarimus su CGUO ir JT NRB.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 4 586 096,00 EUR.
   2.   Iš 1 dalyje nustatytos sumos finansuojamos išlaidos tvarkomos laikantis Sąjungos biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tvarkomos tinkamai. Tuo tikslu ji atitinkamai sudaro finansavimo susitarimus su CGUO ir JT NRB kaip bendro tyrimo mechanizmo patikos fondo įgyvendinimo biuru. Finansavimo susitarimuose numatoma, kad CGUO ir JT turi užtikrinti Sąjungos įnašo matomumą, atitinkantį jo dydį.
   4.   Įsigaliojus šiam sprendimui, Komisija siekia kuo greičiau sudaryti 3 dalyje nurodytus finansavimo susitarimus. Ji praneša Tarybai apie visus sunkumus, su kuriais susiduriama tame procese, ir apie tų finansavimo susitarimų sudarymo datą.
   4 straipsnis
   1.   Vyriausiasis įgaliotinis Tarybai teikia šio sprendimo įgyvendinimo ataskaitas, parengtas remiantis reguliariai teikiamomis CGUO bei CGUO ir JT bendro tyrimo mechanizmo rengiamomis ataskaitomis. Atlikdama įvertinimą Taryba remiasi tomis ataskaitomis.
   2.   Komisija teikia Tarybai informaciją apie 1 straipsnio 2 dalyje nurodytų projektų įgyvendinimo finansinius aspektus.
   5 straipsnis
   1.   Šis sprendimas įsigalioja jo priėmimo dieną.
   2.   Jis nustoja galioti po 18 mėnesių nuo 3 straipsnio 3 dalyje nurodytų Komisijos ir CGUO bei JT NRB finansavimo susitarimų sudarymo dienos arba 2016 m. gegužės 31 d., jei iki tos dienos tokie finansavimo susitarimai nesudaromi.

      Priimta Briuselyje 2015 m. lapkričio 30 d.

            Tarybos vardu

            Pirmininkas

         É. SCHNEIDER

      (1)  2013 m. gruodžio 9 d. Tarybos sprendimas 2013/726/BUSP dėl paramos JT ST rezoliucijai 2118 (2013) ir CGUO vykdomosios tarybos sprendimui EC-M-33/Dec 1, įgyvendinant ES kovos su masinio naikinimo ginklų platinimu strategiją (OL L 329, 2013 12 10, p. 41).

      (2)  2015 m. vasario 17 d. Tarybos sprendimas (BUSP) 2015/259 dėl paramos Cheminio ginklo uždraudimo organizacijos (CGUO) veiksmams įgyvendinant ES kovos su masinio naikinimo ginklų platinimu strategiją (OL L 43, 2015 2 18, p. 14).

      PRIEDAS

         Europos Sąjungos parama JT ST rezoliucijai 2235 (2015) įgyvendinant ES kovos su masinio naikinimo ginklų platinimu strategiją

      1.   Bendri principai ir tikslai

      2014 m. balandžio mėn. įsibėgėjus Sirijos cheminio ginklo šalinimo ir naikinimo operacijai, pateikta rimtų įtarimų dėl chloro, kaip ginklo, naudojimo prieš civilius gyventojus. Cheminio ginklo uždraudimo organizacijos (CGUO) generalinis direktorius įsteigė CGUO faktų nustatymo misiją šiems įtarimams tirti. Jo sprendimui pritarė CGUO vykdomoji taryba, o Jungtinių Tautų (JT) Generalinis sekretorius įsipareigojo padėti.
      2014 m. gegužės mėn. CGUO ir JT darbuotojų grupė viename iš kaimų, kuriuose pagal turimas žinias įvykdytas chloro antpuolis, bandė atlikti tyrimą vietoje. Grupei kertant buferinę zoną tarp Sirijos Vyriausybės kontroliuojamų teritorijų ir opozicijos kontroliuojamų teritorijų, prieš ją įvyko ginkluotas antpuolis ir misiją teko sustabdyti. Vis dėlto faktų nustatymo misijos darbas buvo tęsiamas ir saugioje vietoje už Sirijos ribų buvo apklausiami liudytojai, gydantys gydytojai, pirmojo reagavimo pajėgų nariai bei aukos. Remdamasi šiuo darbu, faktų nustatymo misija padarė labai užtikrintą išvadą, kad grynas chloras arba chloro turintis mišinys iš tiesų buvo naudojamas kaip ginklas trijuose šiaurės Sirijos kaimuose.
      2015 m. vasario 4 d. priimtame sprendime EC-M-48/DEC.1 CGUO vykdomoji taryba išreiškė didelį susirūpinimą dėl faktų nustatymo misijos išvadų ir dar kartą patvirtino kuo griežčiausiai smerkianti bet kokių subjektų cheminio ginklo naudojimą bet kokiomis aplinkybėmis. CGUO vykdomoji taryba išreiškė paramą tolesniam faktų nustatymo misijos darbui, visų pirma, nagrinėjant visą turimą informaciją, susijusią su įtarimais dėl cheminio ginklo naudojimo Sirijoje, įskaitant Sirijos Arabų Respublikos bei kitų subjektų pateiktą informaciją. Vėliau, 2015 m. kovo 6 d., buvo priimta JT Saugumo Tarybos rezoliucija (toliau – JT ST rezoliucija) 2209 (2015), kurioje JT Saugumo Taryba pritarė CGUO vykdomosios tarybos sprendimui ir paragino užtikrinti, kad tuos antpuolius įvykdę subjektai už tai atsakytų.
      Remdamasi ta rezoliucija, 2015 m. rugpjūčio 7 d. JT Saugumo Taryba vieningai priėmė JT ST rezoliuciją 2235 (2015), kuria pasmerkiama tai, kad nuodingosios cheminės medžiagos, tokios kaip chloras, naudojamos kaip cheminis ginklas Sirijos Arabų Respublikoje ir pareiškiamas jos pasiryžimas nustatyti už tuos veiksmus atsakingus subjektus. Šiuo atžvilgiu JT Saugumo Taryba priminė Protokolą dėl troškinamųjų, nuodingųjų ar kitokių dujų panaudojimo kare ir bakteriologinių kovos metodų uždraudimo; Konvenciją dėl cheminio ginklo kūrimo, gamybos, kaupimo ir panaudojimo uždraudimo bei jo sunaikinimo (CGUK); ir JT ST rezoliucijas 1540 (2004), 2118 (2013) ir 2209 (2015). JT Saugumo Taryba vienų metų laikotarpiui, numatant galimybę ateityje jį pratęsti, jeigu jos nuomone tai būtų būtina, įsteigė CGUO ir JT bendrą tyrimo mechanizmą, siekiant kuo geriau nustatyti asmenis, subjektus, grupuotes ar Vyriausybes, kurie vykdė, organizavo, rėmė cheminių medžiagų, įskaitant chlorą ar bet kurią kitą nuodingąją cheminę medžiagą, naudojimą kaip ginklą ar buvo kitaip susiję su jų, kaip ginklo, naudojimu Sirijos Arabų Respublikoje, tais atvejais, kai CGUO faktų nustatymo misijos metu nustatoma ar nustatyta, kad konkrečiame incidente Sirijos Arabų Respublikoje cheminės medžiagos, įskaitant chlorą ar bet kurią kitą nuodingąją medžiagą, panaudotos arba tikėtina, kad panaudotos, kaip ginklas. Tas mechanizmas šiuo metu steigiamas.
      Šiuo tikslu Sąjunga turėtų paremti CGUO ir bendrą tyrimo mechanizmą jiems vykdant atitinkamas savo užduotis pagal JT ST rezoliuciją 2235 (2015), CGUO vykdomosios tarybos sprendimą EC-M-48/DEC.1 bei CGUK.
      2.   Projektų aprašymas

      A.   1 projektas. CGUO faktų nustatymo misijos
      1.   Projekto tikslas
      Padėti įgyvendinti CGUO faktų nustatymo misijos įgaliojimus pagal JT ST rezoliuciją 2235 (2015), CGUO vykdomosios tarybos sprendimą EC-M-48/DEC.1 bei CGUK, padengiant su faktų nustatymo misijos veikla susijusias išlaidas. Tos išlaidos apima specialių įgūdžių turinčių išorės konsultantų (pvz. vertėjų žodžiu ir gydytojų) samdymą, taip pat CGUO įrangą, skirtą padėti faktų nustatymo misijos nariams.
      2.   Tikėtini rezultatai
      Toliau vykdant faktų nustatymo misijos darbą bus padedama išaiškinti kai kuriuos įtarimus dėl nuodingųjų cheminių medžiagų naudojimo Sirijos Arabų Respublikoje, o misijos metu turi būti glaudžiai bendradarbiaujama su bendru tyrimo mechanizmu taip padedant įgyvendinti bendro tyrimo mechanizmo įgaliojimus pagal JT ST rezoliucijos 2235 (2015) 5 punktą.
      3.   Projekto aprašymas
      Faktų nustatymo misija toliau tiria, ar įtariamų incidentų Sirijos Arabų Respublikoje metu kaip ginklas buvo panaudotos arba tikėtina, kad buvo panaudotos, cheminės medžiagos. Faktų nustatymo misijos veikloje vertinami įtarimai, susiję su buvusiais incidentais, ir incidentai, kurie gali įvykti ateityje. Tikėtina, kad tokių veiklų sudėtingumo mastas labai skiriasi; todėl tiksliai nustatyti dislokavimo apimties negalima.
      Remdamasi 2015 m. dislokavimo atvejų patirtimi, CGUO mano, kad 2016 m. faktų nustatymo misijos veiksmuose gali būti dislokuota nuo šešių iki 12 inspektorių šešiose misijose, o kiekviena misija truktų apytiksliai tris savaites. Tikėtina, kad kiekvienai misijai bus samdomi specialių įgūdžių turintys išorės konsultantai, tokie kaip vertėjai žodžiu ir gydytojai.
      Faktų nustatymo misijos metu planuojama vykdyti tokią veiklą:

                  a)

                  apklausas: dėl įtariamų incidentų pobūdžio gali reikėti apklausti labai įvairius liudytojus. Tai:

                              —

                              medicinos darbuotojai,

                              —

                              pirmojo reagavimo pajėgų nariai,

                              —

                              gydantys gydytojai,

                              —

                              nukentėjusieji,

                              —

                              kiti liudytojai.

                        Pačios apklausų komandos turi turėti įvairialypių ekspertinių žinių, įskaitant žinias apie ginklus, chemines medžiagas, medicininius požymius ir simptomus, taip pat vertimo žodžiu įgūdžių;

                  b)

                  sveikatos patikrinimus ir biomedicininių ėminių ėmimą;

                  c)

                  ėminių identifikavimą, rinkimą ir analizę;

                  d)

                  įrodymų tvarkymą, įskaitant duomenis iš viešųjų šaltinių ir liudytojų bei trečiųjų šalių pateiktus duomenis. Šioje srityje, kaip ir apklausų komandų atveju, ypač reikalingos įvairialypės ekspertinės žinios;

                  e)

                  ataskaitų rengimą;

                  f)

                  mokymus, įskaitant mokymus žinioms atnaujinti, siekiant neatsilikti nuo šiuolaikinės praktikos. Tai:

                              —

                              saugos ir saugumo metodai vietoje,

                              —

                              apklausos metodai,

                              —

                              įrodymų tvarkymas ir saugojimas, įskaitant saugojimo grandinę,

                              —

                              informuotumas apie nuo karo likusius sprogmenis,

                              —

                              mokymo kursas nuodingųjų cheminių medžiagų tema,

                              —

                              informuotumas kriminalistikos klausimais,

                              —

                              pramoninės chemijos pagrindai ir cheminės sudėties apibūdinimas;

                  g)

                  teritorijos vertinimą ir įvykio vietoje gautos informacijos išnaudojimą;

                  h)

                  pagalbinio misijų personalo ir ekspertinių žinių teikimą, visų pirma sudėtingoms misijoms.

            B.   2 projektas. CGUO ir JT bendras tyrimo mechanizmas
      1.   Projekto tikslas
      Padėti greitai įsteigti bendrą tyrimo mechanizmą ir užtikrinti jo gebėjimą visu pajėgumu pradėti vykdyti savo veiksmus pagal JT ST rezoliuciją 2235 (2015).
      2.   Tikėtini rezultatai
      Kiek įmanoma geresnis asmenų, subjektų, grupuočių ar Vyriausybių, kurie vykdė, organizavo, rėmė cheminių medžiagų, įskaitant chlorą ar bet kurią kitą nuodingąją cheminę medžiagą, naudojimą kaip ginklą ar buvo kitaip susiję su jų, kaip ginklo, naudojimu Sirijos Arabų Respublikoje, nustatymas.
      3.   Projekto aprašymas
      JT Saugumo Taryba patvirtino JT Generalinio sekretoriaus rekomendacijas dėl bendro tyrimo mechanizmo įsteigimo bei veiklos ir paprašė JT Generalinio Sekretoriaus nedelsiant, koordinuojant veiksmus su CGUO generaliniu direktoriumi, imtis veiksmų, priemonių ir procedūrų, reikalingų siekiant greitai įsteigti bendrą tyrimo mechanizmą ir užtikrinti jo veikimą visu pajėgumu, įskaitant nešališkų, patyrusių ir atitinkamų įgūdžių bei ekspertinių žinių turinčių darbuotojų samdymą, kad būtų visapusiškai įgyvendinti įsipareigojimai pagal JT ST rezoliuciją 2235 (2015).
      Bendram tyrimo mechanizmui vadovauja nepriklausoma trijų asmenų grupė (vadovaujanti grupė), kuriai padeda pagrindiniai profesionalūs darbuotojai, suskirstyti į tris komponentus. Šiuo atžvilgiu bendram tyrimo mechanizmui vadovauja Generalinio sekretoriaus padėjėjas, kuriam tenka bendra atsakomybė, ir du pavaduotojai, kurie atitinkamai atsako už politinį ir tyrimų komponentus.
      Bendro tyrimo mechanizmo vadovybei padeda trys komponentai. Politinis biuras, kuris bus Niujorke, turi vykdyti politinę analizę, teikti teisines konsultacijas, palaikyti ryšius su žiniasklaida ir teikti administracinę paramą. Tyrimų biuras, kuris bus Hagoje, turi vykdyti cheminę ir medicininę analizę, teismo ekspertizę, karinės amunicijos analizę, tyrimus ir informacijos analizę. Operacijų rėmimo biuras, kuris bus Niujorke, turi teikti paramą politiniam ir tyrimų komponentams.
      Pagrindiniai bendro tyrimo mechanizmo darbuotojai, išskyrus administravimo funkcijas atliekančius darbuotojus, finansuojami iš įprasto biudžeto. Saugumo Taryba nusprendė materialinius ir techninius poreikius finansuoti savanoriškais įnašais. Tuo tikslu JT Generalinis sekretorius įsteigė patikos fondą, kuris valdomas vadovaujantis JT administracinėmis ir finansinėmis taisyklėmis.
      Vadovaudamasi ES kovos su masinio naikinimo ginklų platinimu strategija, kuria nustatomas tikslas propaguoti JT Saugumo Tarybos vaidmenį ir plėtoti jos ekspertines žinias siekiant išspręsti su ginklų platinimu susijusias problemas, Sąjunga remia JT ST rezoliucijos 2235 (2015) įgyvendinimą, visų pirma tose srityse, kuriose yra didelių galimybių padaryti matomą ir greitą poveikį steigiant bendrą tyrimo mechanizmą ir užtikrinant jo gebėjimą visu pajėgumu pradėti vykdyti savo veiksmus.
      Tai apima paramą šiai veiklai:

                  a)

                  vadovaujančios grupės ir jos politinio bei tyrimų biurams atitinkamai Niujorke bei Hagoje, taip pat operacijų rėmimo biurui baigti steigti ir biuro baldams bei užrakinamoms spintelėms įsigyti, kad būtų užtikrintas saugus bendro tyrimo mechanizmo gautos ir (arba) parengtos informacijos bei medžiagos saugojimas;

                  b)

                  įrašų tvarkymo sistemai parengti bei įdiegti patikimo informacijos saugumo režimo, taikytino bet kokiai bendro tyrimo mechanizmo veiklos metu gautai arba parengtai informacijai, kontekste; šiuo režimu atsižvelgiama į konfidencialumo ir saugumo reikalavimus, kurie laikomi būtinais saugant ir naudojant bendro tyrimo mechanizmo gautą ir (arba) parengtą informaciją bei medžiagą;

                  c)

                  pasirengimui potencialiai dislokuoti bendro tyrimo mechanizmo tyrėjus Sirijos Arabų Respublikoje, jeigu bendro tyrimo mechanizmo kontekste manoma, kad tai būtina jo tyrimui atlikti, ir jeigu nustatoma, kad yra pagrįstų priežasčių manyti, jog pateisinama atvykti į Siriją, įskaitant į Sirijos teritorijoje esančias, bet Sirijos Arabų Respublikos nekontroliuojamas sritis;

                  d)

                  ryšių priemonėms, su saugumu susijusiai įrangai ir raštinės reikmenims, kuriais bendram tyrimo mechanizmui padedama įgyvendinti jo įgaliojimus, įsigyti. Tai apima IT įrangą (specialų serverį, kompiuterius, skreitinius kompiuterius su prijungiamaisiais stovais, papildomus kompiuterius prie interneto neprijungtam intraneto tinklui, biuro dokumentų naikiklius ir t. t.), reikalingą b punkte nurodyto informacijos saugumo režimo įgyvendinimui užtikrinti.

            Kilus tolesniems poreikiams, papildoma ekspertizė ir veiksmai finansuojami savanoriškais įnašais. Trumpiems laikotarpiams turi būti pasamdyti ad hoc ekspertai konsultantai, be kita ko, tam, kad sparčiai būtų įdiegta įrašų tvarkymo sistema ir b punkte nurodytas informacijos saugumo režimas, taip pat parengtos standartinės veiklos procedūros.
      3.   Trukmė

      Planuojama šių projektų įgyvendinimo trukmė yra 12 mėnesių.
      4.   Įgyvendinimo agentūros

      Techninis projekto Nr. 1 įgyvendinimas bus pavestas CGUO. Tą projektą įgyvendina CGUO darbuotojai, ekspertai ir rangovai.
      Techninis projekto Nr. 2 įgyvendinimas yra pavestas Jungtinių Tautų Nusiginklavimo reikalų biurui CGUO ir JT bendro tyrimo mechanizmo vardu. Tą projektą įgyvendina bendro tyrimo mechanizmo darbuotojai, konsultantai ir rangovai.
      JT ir CGUO plėtos savo veiklą bendradarbiaudamos su atitinkamais partneriais, įskaitant tarptautines organizacijas ir agentūras, kad būtų užtikrinta veiksminga sinergija ir išvengta dubliavimosi.
      5.   Sąjungos matomumas

      Įgyvendinimo agentūros imasi visų atitinkamų priemonių, kad būtų viešai paskelbta, jog veiksmus finansuoja Sąjunga. Tokios priemonės įgyvendinamos vadovaujantis Europos Komisijos paskelbtu Informavimo apie ES išorės veiksmus ir jų matomumo vadovu.
      6.   Ataskaitų teikimas

      Įgyvendinimo agentūros parengia:

                  a)

                  reguliarias atitinkamų projektų įgyvendinimo ataskaitas; ir

                  b)

                  ne vėliau kaip per 3 mėnesius nuo tada, kai užbaigta atitinkama veikla, – galutinę ataskaitą.

            7.   Projektų numatyta bendra išlaidų sąmata

      Projektų numatyta bendra išlaidų sąmata – 4 586 096,00 EUR.